เคยเป็นซีดเมื่อตอน3-4 ขวบ แต่ผ่าออกไปแล้ว สามารถกลับมาเป็นอีกได้มั้ยค่ะ ตอนนี้มาสังเกตุตัวเองว่า เริ่มกินยาคุมแล้วมีอาการเจ็บเต้านมทั้ง2ข้าง แต่ข้างซ้ายจะเจ็บเยอะกว่า (เคยเป็นซีดข้างซ้าย) เคยฉีดยาคุมมาเกือบจะ6 ปี ไม่เคยเจ็บค่ะ อาการแบบนี้คืออะไรหรอคะ
สวัสดีค่ะ อาการเจ็บที่เต้านมอาจเกิดได้จาก-เกิดตามหลังอุบัติเช่นมีการกระแทก-ก้อนเนื้องอกธรรมดา มีหลายชนิด ที่พบได้บ่อยคือ ก้อนเนื้องอก fibroadenoma แต่มักไม่ได้ทำให้มีอาการเจ็บหรือปวด-ถุงน้ำในเต้านม ที่เกิดจากอิทธิพลของฮอร์โมน มักเป็นๆหายๆตามรอบเดือน มักคลำได้เป็นก้อนนิ่มๆ กลิ้งไปมาได้ โดยปกติจะไม่ได้ทำให้เจ็บปรือปวด แต่หากมีการอักเสบเกิดขึ้นก็จะทำให้มีอาการปวดและก้อนแข็งขึ้นได้-เกิดจากเซลล์ไขมันในเต้านมตาย โดยเป็นผลจากการที่เต้านมถูกกระแทก ในช่วงแรกจะมีอาการเจ็บปวด ต่อมาอาการปวดจะหายไป และจะคลำได้เป็นก้อนขึ้นมาแทน-มีการอักเสบของต่อมน้ำนมและท่อน้ำนม ทำให้เนื้อเยื่อแข็งขึ้น เลยคลำได้เหมือนเป็นก้อน ร่วมกับมีอาการเจ็บหรือปวดร่วม เต้านมอาจบวมและแดง-มะเร็งเต้านม แต่พบได้น้อยมากในคนอายุน้อย อีกทั้งส่วนใหญ่มักไม่ค่อยมีอาการเจ็บหรือปวดหากก้อนไม่ใหญ่มากแนะนำถ้ารู้สึกเจ็บที่เต้านม หรือคลำได้ก้อน ควรพบแพทย์เพื่อยืนยันการวินิจฉัยและอาจต้องทำแมมโมแกรมหรืออัลตราซาวน์เต้านมร่วมด้วยค่ะการฉีดหรือกินยาคุมอาจมีผลให้คัดตึงเต้านมได้บ้าง แต่แนะนำว่าต้องไปหาสาเหตุของโรคที่เต้านมดูเองก่อนค่ะในเบื้องต้น ไม่ควรไปกดหรือนวดคลึงเต้านม เพราะอาจทำให้เกิดการอักเสบขึ้นมาได้ ไม่เอายาอะไรไปทาหรือซื้อยาใดๆมารับประทานเอง และหมั่นคลำก้อนใหม่ๆที่เต้านมเสมอ